কার্তুজ উদ্ধারের ঘটনায় সক্রিয় এসটিএফ, নজর বিবাদী বাগের দোকান

কলকাতা: গতকাল অর্থাৎ শনিবার জীবনতলায় উদ্ধার হয় ১৯০ রাউন্ড গুলি। ইতিমধ্যেই এই ঘটনার তদন্তে নেমেছে এসটিএফ। আর এবার কার্তুজ উদ্ধার কাণ্ডে এসটিএফের নজরে কলকাতার বিবাদী বাগ অস্ত্রের দোকান। ইতিমধ্যেই এসটিএফের তরফ থেকে সেই দোকান সিল করে দেওয়া হয়েছে।

এসটিএফ সূত্রে খবর, সেই বন্দুকের দোকানে রেজিস্ট্রেশনে প্রচুর গরমিল রয়েছে। কিন্তু সকলেই জানত সেই দোকান বৈধ। তাই দুষ্কৃতীরা সেই দোকান থেকে কার্তুজ কেনে। এই ঘটনায় ইতিমধ্যেই ওই কার্তুজের দোকানের কর্মী-সহ গ্রেফতার করা হয়েছে ৫।

আরও পড়ুন: অবৈধভাবে সরকারি ক্যানেল ভরাট, অভিযুক্ত বেলডাঙার স্থানীয় প্রোমোটার

উল্লেখ্য, গতকাল শনিবার ক্যানিংয়ের জীবনতলা থেকে ৭ এমএম পিস্তলের ১৯০ রাউন্ড কার্তুজ উদ্ধার করা হয়। শুধুতাই নয়, পাশাপাশি উদ্ধার হয় ডবল ব্যারেল বন্দুকও।

উল্লেখ্য, সাম্প্রতিক সময়ে শিয়ালদহ সহ বড়বাজার থানা এলাকায় অস্ত্র উদ্ধার হয়েছে। আর তখন যেই অস্ত্র উদ্ধার হয় তার যোগ ছিল উত্তরপ্রদেশের। আর এবার তিলোত্তমা থেকে ফের উদ্ধার বিপুল পরিমাণ অস্ত্র। যা নিয়ে এসটিএফ এবার সক্রিয় ভূমিকা নিচ্ছে।

দেখুন অন্য খবর